
Okresný súd Prievidza 31C/21/2026 3826201352 27. 04. 2026 JUDr. Vojtech Chmelan ECLI:SK:OSPD:2026:3826201352.1
Uznesenie Okresný súd Prievidza, pracovisko Partizánske v spore žalobcu: A. A., nar. XX.XX.XXXX, trvale bytom B. C. C. XX, zast.: AKPN LEGAL s.r.o., IČO: 57 187 894, so sídlom Partizánske, Moyzesova 471/1, proti žalovaným: 1./ D. E., nar. XX.XX.XXXX, trvale bytom B. C. C. XXX, 2./ A. F., nar. XX.XX.XXXX, trvale bytom B. C. C. XXX, prechodne bytom B. C. C. XX, o určenie neplatnosti darovacej zmluvy, takto rozhodol: Súd konanie z a s t a v u j e. odôvodnenie: (1.) Žalobou doručenou súdu dňa 09.03.2026 sa žalobca domáha určenia neplatnosti darovacej zmluvy. (2.) Výzvou zo dňa 17.03.2026 bol žalobca vyzvaný na zaplatenie súdneho poplatku za žalobu vo výške 90 € v lehote 10 dní odo dňa jej doručenia s poučením, že ak poplatok nebude zaplatený v uvedenej lehote, súd konanie zastaví. Výzva bola žalobcovi doručená dňa 01.04.2026. Žalobca do dnešného dňa súdny poplatok za žalobu nezaplatil. (3.) Podľa § 10 ods. 1, veta prvá a druhá zák. č. 71/1992 Zb. o súdnych poplatkoch, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. (4.) Podľa § 14 ods. 4 zák. č. 71/1992 Zb. o súdnych poplatkoch, v konaní podľa tohto zákona koná a rozhoduje vyšší súdny úradník vrátane rozhodovania o zastavení konania. Sudca v konaní koná a rozhoduje o sťažnostiach proti rozhodnutiam vyššieho súdneho úradníka. Ak sa sťažnosti vyhovie v plnom rozsahu, rozhodnutie nemusí obsahovať odôvodnenie. (5.) Podľa § 14 ods. 1 zák. č. 71/1992 Zb. o súdnych poplatkoch, ak tento zákon neustanovuje inak, na konanie vo veciach poplatkov sa primerane použijú ustanovenia Civilného sporového poriadku okrem § 357 písm. a). (6.) Podľa § 5 ods. 2 zák. č. 71/1992 Zb. o súdnych poplatkoch, právoplatným uznesením súdu o zastavení konania pre nezaplatenie súdneho poplatku poplatková povinnosť v celom rozsahu zaniká. (7.) Žalobca v určenej lehote súdny poplatok za žalobu nezaplatil, pričom bol o následkoch nezaplatenia poplatku ako poplatník poučený, preto súd podľa ustanovenia § 10 ods. 1 zákona o súdnych poplatkoch konanie vo veci zastavil. Zároveň žalobcovi podľa ustanovenia § 5 ods. 2 zákona o súdnych poplatkoch zanikne po právoplatnosti tohto uznesenia poplatková povinnosť.
(8.) Uznesenie neobsahuje výrok o nároku na náhradu trov konania. Súd má za to, že výrok o nároku na náhradu trov konania nie je potrebný, ak sa konanie zastavilo pre nezaplatenie súdneho poplatku, pretože k zastaveniu konania dochádza na základe zákona o súdnych poplatkoch a ide iba o vzťah štátu a poplatníka. Uznesenie o zastavení konania (ani žaloba) pre nezaplatenie súdneho poplatku sa nedoručuje druhej sporovej strane, a preto ani nie je potrebné rozhodovať o vzájomnom vzťahu strán sporu, pokiaľ ide o náhradu trov konania. Poučenie: Proti tomuto uzneseniu odvolanie nie je prípustné (§ 355 ods. 2 Civilného sporového poriadku v spojení s § 357 Civilného sporového poriadku). Proti tomuto uzneseniu je prípustná sťažnosť (§ 239 ods. 1 Civilného sporového poriadku). Sťažnosť môže podať ten, v koho neprospech bolo uznesenie vydané a to v lehote 15 dní od doručenia na súde, ktorý napadnuté uznesenie vydal. V sťažnosti sa popri všeobecných náležitostiach uvedie: proti ktorému rozhodnutiu smeruje, v čom sa postup alebo uznesenie súdu považuje za nesprávne a čoho sa sťažovateľ domáhal.

